Región cestovného ruchu

Región cestovného ruchu je región Slovenska vymedzený na účely cestovného ruchu v roku 2004 dokumentom „Regionalizácia cestovného ruchu v SR“ zostaveným Ústavom turizmu, s.r.o. pre Ministerstvo hospodárstva. Príslušný dokument z roku 2004 aj s mapou je tu .  

Pred rokom 2004 sa používalo staršie delenie na oblasti cestovného ruchu, ktorého jednotky (oblasti) boli inak vymedzené, a ktoré na rozdiel od delenia na regióny cestovného ruchu nepokrývalo celé územie Slovenska (stred Podunajskej nížiny a časť Východoslovenskej nížiny nepatrili do žiadnej oblasti cestovného ruchu). Toto delenie bolo založené na dokumentoch „Rajonizácia cestovného ruchu ČSSR“ z roku 1962 a najmä „Rajonizácia cestovného ruchu SSR“ z roku 1980.

 Regióny cestovného ruchu (2004/2005) 
Bratislavský región cestovného ruchu („Bratislavský región“)
Podunajský región cestovného ruchu („Podunajsko“)
Záhorský región cestovného ruchu („Záhorie“)
Dolnopovažský región cestovného ruchu („Dolné Považie“)
Strednopovažský región cestovného ruchu („Stredné Považie“)
Severnopovažský región cestovného ruchu („Severné Považie“)
Nitriansky región cestovného ruchu („Nitriansky región“) 
Hornonitriansky región cestovného ruchu („Horná Nitra“)
Oravský región cestovného ruchu („Orava“)
Turčiansky región cestovného ruchu („Turiec“)
Horehronský región cestovného ruchu („Horehronie“)
Pohronský región cestovného ruchu („Pohronie“)
Ipeľský región cestovného ruchu („Poiplie“)
Gemerský región cestovného ruchu („Gemer“)
Liptovský región cestovného ruchu („Liptov“)
Tatranský región cestovného ruchu („Tatry“)
Spišský región cestovného ruchu („Spiš“)
Košický región cestovného ruchu („Košický región“)
Šarišský región cestovného ruchu („Šariš“)
Hornozemplínsky región cestovného ruchu („Horný Zemplín“)
Dolnozemplínsky región cestovného ruchu („Dolný Zemplín“)

V zátvorke sú uvedené neoficiálne (teda len možné) skrátené názvy.

 Oblasti cestovného ruchu (1980/1981) 
Bratislavská oblasť cestovného ruchu - vrátane Záhoria (bez Senickej oblasti) a Malých Karpát
Podunajská oblasť cestovného ruchu („Podunajsko“)
Senická oblasť cestovného ruchu 
Piešťansko-trenčianska oblasť cestovného ruchu 
Žilinská oblasť cestovného ruchu 
Kysucká oblasť cestovného ruchu („Kysuce“)
Malofatranská oblasť cestovného ruchu („Malá Fatra“)
Oravská oblasť cestovného ruchu („Orava“)
Turčianska oblasť cestovného ruchu („Turiec“)
Hornonitrianska oblasť cestovného ruchu („Horná Nitra“)
Štiavnicko-kremnická oblasť cestovného ruchu 
Levická oblasť cestovného ruchu 
Poľanská oblasť cestovného ruchu („Poľana“)
Nízkotatranská oblasť cestovného ruchu („Nízke Tatry“) - vrátane Liptova
Vysokotatranská oblasť cestovného ruchu („Vysoké Tatry“) - vrátane Magury a Pienin
Spišská oblasť cestovného ruchu („Spiš“)
Oblasť cestovného ruchu Slovenského raja („Slovenský raj“)
Gemerská oblasť cestovného ruchu („Gemer“)
Juhoslovenská oblasť cestovného ruchu - medzi Levicami a Slovenským krasom
Oblasť cestovného ruchu Slovenského krasu („Slovenský kras“)
Košická oblasť cestovného ruchu 
Prešovská oblasť cestovného ruchu 
Vihorlatská oblasť cestovného ruchu („Vihorlat“)
Laborecká oblasť cestovného ruchu 

V zátvorke sú uvedené neoficiálne (teda len možné) skrátené názvy.

 Pozri aj 
 Slovensko
 Región (tradičný, Slovensko)